Etter å ha signert Carolina Panthers' quarterback og NFL MVP i Cam Newton den 29. juni forsøkte Patriots å sikre sin 12. AFC East-tittel på rad, men begynte derimot sesongen 2–5, lagets dårligste resultat etter 7 kamper siden 2000. Etter nederlaget mot divisjonsrivalene Buffalo Bills i uke 8 var det ikke lenger mulig for Patriots å tangere fjorårets sesongresultat på 12–4, og etter at Bills slo Pittsburgh Steelers i uke 14 ble dette første sesong siden 2008 at Patriots ikke vant divisjonstittelen. Det ble også første gang siden 2008 at laget ikke nådde sluttspillet, etter et tap mot Miami Dolphins i uke 15, som også markerte slutten på en 19 sesonger lang rekke av vinnende sesonger for Patriots. Etter et nederlag mot Bills i uke 16 ble dette Patriots' første tapende sesong siden 2000.